राम सिंह ठाकुर
कप्तान राम सिंह ठकुरी (नेपाली: कप्तान राम सिंह ठकुरी 15 अगस्त 1914 – 15 अप्रैल 2002) भारत के स्वतंत्रता संग्राम सेनानी तथा संगीतकार एवं गीतकार थे। वे मूलतः उत्तराखंड के निवासी थे । उन्होने आजाद हिन्द फौज में सेवा करते हुए 'कदम-कदम बढ़ाए जा', 'शुभ सुख चैन' सहित अनेकों राष्ट्रभक्ति के गीतों की रचना की। बाद में उन्होने उत्तर प्रदेश सशस्त्र सेना (पीएसी) के लिए भी काम किया तथा 'कांस्तेबुलरी बैण्ड' की स्थापना की। राष्ट्रगान के वर्तमान संगीत मय धुन बनाने का श्रेय कैप्टन राम सिंह ठकुरी को जाता है। वे राष्ट्र के लिए समर्पित भारतीय गोर्खा समुदाय के प्रतिनिधि हैं।